KIRJALLINEN KYSYMYS E-1009/00 esittäjä(t): Cristiana Muscardini (UEN) komissiolle. Ammatillinen koulutus tai tuki.



Virallinen lehti nro 026 E , 26/01/2001 s. 0142 - 0143



KIRJALLINEN KYSYMYS E-1009/00 esittäjä(t): Cristiana Muscardini (UEN) komissiolle (31. maaliskuuta 2000) Aihe: Ammatillinen koulutus tai tuki Wienissä 11.12. joulukuuta 1998 pidetyssä huippukokouksessa saivat tuomion sekä hyödyttömäksi tukitoimeksi arvioitu Italian työllisyysohjelma että maan ammatillinen koulutus, jollaista ei katsota olevan olemassa. 1. Paraniko tilanne vuonna 1999 ammatilliseen koulutukseen myönnettyjen Euroopan unionin määrärahojen avulla vai käytettiinkö varat samojen, ankaran tuomion saaneiden kriteerien mukaisesti? 2. Voiko komissio vahvistaa italialaisessa viikkolehdessä julkaistun tutkimuksen mukaiset tiedot, joissa todetaan, että nuorten saama opetus on heikkotasoista ja että työpaikka ja palkka taataan ainoastaan valikoiduille opettajille ja suojelua nauttiville byrokraateille? 3. Onko totta, ettei opetusohjelmia laadita työmarkkinoiden mukaan, vaan käytettävissä olevien varojen mukaan? 4. Onko olemassa tehokas valvontajärjestelmä, jonka avulla voitaisiin tarkistaa unionin rahoittamien kurssien tulokset suhteessa asetettuihin tavoitteisiin sekä laatia kustannus-hyötyanalyysi? 5. Voiko komissio antaa tietoja, jotka koskevat Italialle alueittain vuonna 1998 ja 1999 myönnettyjen tukien määrää sekä vuonna 2000 myönnettävää tukea? Anna Diamantopouloun komission puolesta antama vastaus (26. toukokuuta 2000) Kansallisia toimintasuunnitelmia käsitellään Eurooppa-neuvoston Wienissä 11.12. joulukuuta 1998 pitämään kokoukseen liittyvien puheenjohtajan päätelmien kohdassa 31(1). Päätelmät on osoitettu kaikille jäsenvaltioille eikä erityisesti Italialle. Komissio ja neuvosto esittivät arvionsa Italian suunnitelmasta vuoden 1998 yhteisessä työllisyysraportissa(2), joka hyväksyttiin Wienin Eurooppa-neuvoston jälkeen. Ammatillisen koulutuksen ohjelmaan viitataan raportin Italiaa käsittelevillä sivuilla (engl. version sivut 8689). Sanamuotoa ei katsota olevan olemassa ei käytetä. 1. Euroopan sosiaalirahastosta myönnettiin määrärahoja kaudelle 19941999 eikä pelkästään vuodelle 1999. Ohjelman suunnittelumekanismeja on muutettu jonkin verran, jotta ESR:n toiminta voitaisiin linjata Euroopan työllisyysstrategiaan. 2. Nuoriso on ESR:n kohderyhmistä menestyksekkäin, joten määrärahojen ja kattavuuden taso on korkea. 3. Kursseista päättävät niistä vastaavat viranomaiset eli kulloinenkin alue sekä toiminnan hallinnointiin osallistuvat ministeriöt. Päätökset varojen myöntämisestä eri projekteille tehdään yleensä työmarkkinoitten tarpeitten perusteella. 4. ESR-rahoitusta tarkkaillaan jäsenvaltioiden ja komission valvontajärjestelmillä. Kuhunkin rahoituspäätökseen tarvitaan komission etukäteen antama hyväksyntä. Toiminnan jälkeen tilintarkastustuomioistuin ja komissio tekevät tarkastuksia paikan päällä. Jäsenvaltioiden viranomaiset harjoittavat maan lainsäädännön mukaista valvontaa. Komissio tekee lisäksi toiminnasta arvion yhdessä kulloisenkin jäsenvaltion kanssa. Arvioon kuuluu kustannusten ja hyötyjen analyysi, ja niissä selvitetään, missä määrin tavoitteisiin on päästy. 5. Kauden 20002006 varainjakoa koskeva päätös tehtäneen kuluvan vuoden ensimmäisen puoliskon aikana. Yhteisö osoittaa tavoitteeseen 3 kaikkiaan 3 888 miljoonaa euroa. Tavoitteeseen 1 taas osoitetaan rakennerahastoista eteläisille alueille yhteensä 22 122 miljoonaa euroa. Tietoja edellisestä ohjelmakaudesta (19941999) kannattaa etsiä Europa-verkkosivustosta, josta löytyvät kaikki tarvittavat tiedot Italiassa toteutetuista toimista(3). (1) Asiakirja 00300/1/98. (2) Englanniksi osoitteessa http://europa.eu.int/comm/employment_social/empl&esf/empl99/jer98_en.pdf. (3) Englanniksi osoitteessa http://europa.eu.int/comm/employment_social/esf/en/public/leafs/it-en.htm.